ΓΡΑΠΤΗ ΕΡΩΤΗΣΗ E-0067/03

υποβολή: Olivier Dupuis (NI) προς την Επιτροπή

(23 Ιανουαρίου 2003)

Θέμα: Μαζική καταστροφή του δάσους στο Λάος

Στις 12 Δεκεμβρίου 2002, στο έντυπο Bangkok Post δημοσιεύθηκε η πληροφορία ότι 6 βιετναμέζοι εργάτες, οι οποίοι εργάζονταν για λογαριασμό της λαοτινής εταιρείας DAFI, συνελήφθησαν για παράνομη είσοδο στην Ταϊλάνδη με δύο φορτηγά αυτοκίνητα, προκειμένου να φορτώσουν 300 κορμούς δένδρων. Το γεγονός αυτό αποκαλύπτει τις κρυφές πτυχές ενός επικερδούς λαθρεμπορίου, του λαθρεμπορίου του ξύλου, στο οποίο φαίνεται ότι επιδίδονται με πλήρη ατιμωρησία εδώ και σχεδόν τρεις δεκαετίεςψηλοί κομμουνιστές αξιωματούχοι του Λάος. Οι κρατικές εταιρείας DAFI, AFD και PHOUDO κατέχουν πράγματι το μονοπώλιο της εισαγωγής καυσίμων και της εκμετάλλευσης των ορυκτών και του ξύλου στη Λαϊκή Δημοκρατία του Λάος. Σύμφωνα με έκθεση για το ξυλεμπόριο και την εκμετάλλευση των δασών — The Poverty Reduction and Environmental Management in Remote Greater Mekong Sub-region Watersheds-project and its Timber Trade and Wood Flow — οι εταιρείες DAFI, AFD και PHOUDO φαίνεται ότι βρίσκονται κυριολεκτικά υπεράνω των νόμων. Παρά τις ρυθμίσεις για τις ποσοστώσεις ξύλου και τις πρακτικές εκμετάλλευσης των δασών, το Υπουργείο Γεωργίας και Δασών δεν ασκεί καμία εξουσία επί των τριών αυτών πολύ ειδικών εταιρειών, η λειτουργία των οποίων είναι απολύτως αδιαφανής, όπως αποκαλύπτει η διεθνής αυτή μελέτη. Πλήθος διεθνών περιβαλλοντικών οργανώσεων, μεταξύ των οποίων οι Global Witness, Environmental Investigation Agency, The International Tropical Timber Organization και Earth Policy Institute, έχουν καταγγείλει την συστηματική και εσκεμμένη πρακτική της καταστροφής του δάσους και του παράνομου εμπορίου ξύλου από τις αρχές της Λαϊκής Δημοκρατίας του Λάος και έχουν ενημερώσει σχετικώς την κυβέρνηση της Ταϊλάνδης. Οι πρακτικές αυτές είχαν κυρίως ως συνέπεια τη μείωση σε λιγότερο από 40 % της δασικής έκτασής της, έναντι του 70 % πουπήρχε εδώ και 30 ακόμη χρόνια, λίγο πριν από την άνοδο των κομμουνιστών στην εξουσία, τονίζουν οι εν λόγω πηγές.

Είναι ενήμερη η Επιτροπή για τις πρακτικές των κρατικών αυτών εταιρειών του Λάος· Δεν θεωρεί η Επιτροπή ότι οι πρακτικές αυτές βρίσκονται σε πλήρη αντίθεση με τα προγράμματα που χρηματοδοτούνται από τη διεθνή κοινότητα για την αντιμετώπιση της καταστροφής των δασών στο Λάος· Δεν κρίνει η Επιτροπή ότι η πολλοστή αυτή απόδειξη της ύπαρξης σοβαρών παρανομιών στη χρησιμοποίηση των διεθνών χρηματοδοτικών ενισχύσεων θα πρέπει να οδηγήσει όχι μόνο στη διακοπή όλων αυτών των προγραμμάτων βοήθειας για τη συνεργασία με το Λάος, αλλά και στηνποβολή πρότασης στο Συμβούλιο να πάρει ανάλογη θέση όσον αφορά όλα τα διμερή προγράμματα συνεργασίας μεταξύ των κρατών μελών και της Λαϊκής Δημοκρατίας του Λάος·

Απάντηση του κ. Patten εξ ονόματος της Επιτροπής

(24 Φεβρουαρίου 2003)

Η αξιολόγηση της Επιτροπής σχετικά με την οικονομική και πολιτική ανάπτυξη στη Λαϊκή Δημοκρατία του Λάος (ΛΔΛ) και η φύση της κοινοτικής ενίσχυσης στη χώρα αυτή, περιγράφονται στο έγγραφο στρατηγικής Κοινότητας — Λαϊκής Δημοκρατίας του Λάος(1), που εγκρίθηκε το 2002 ύστερα από τη σύμφωνη γνώμη των κρατών μελών. Οι απόψεις της Επιτροπής σχετικά με την κατάσταση στους τομείς του περιβάλλοντος και του δασικού τομέα περιγράφονται στο εν λόγω έγγραφο, δείχνοντας έτσι τη συνεχιζόμενη ανησυχία της Επιτροπής σχετικά με το σημερινό επίπεδο αποψίλωσης στο Laos.

Το Λάος είναι η φτωχότερη από τις νοτιοανατολικές χώρες της Ασίας με κατά κεφαλήν ΑΕΠ ύψους μόνον US$ 350 και με 30 % του πληθυσμού να ζει με λιγότερο από US$ 1 ημερησίως. Συνεπώς, τα αναπτυξιακά προγράμματα της Επιτροπής και των κρατών μελών επικεντρώνονται στα πιο ευάλωτα τμήματα του πληθυσμού. Η αγροτική ανάπτυξη, συμπεριλαμβανομένης της βελτίωσης των συνθηκών διαβίωσης των οικογενειών που βρίσκονται σε ενδιάμεσες ζώνες δασικών περιοχών, ηγεία και η παροχή βασικής εκπαίδευσης είναι οι κύριοι τομείς παρέμβασης, με ιδιαίτερη προσοχή στα ανθρώπινα δικαιώματα και στις ενέργειες ορθής διακυβέρνησης. Δεν παρέχεται κοινοτικήποστήριξη στον δασικό τομέα ούτε στις τέσσερις κρατικές εταιρείες που αναφέρονται στην ερώτηση του κ. βουλευτή.

Σε συμφωνία με τα κράτη μέλη, η Επιτροπή διατηρεί μια πολιτική δημιουργικού πολιτικού διαλόγου με την κυβέρνηση του Λάος, παράλληλα με τη συνεχιζόμενηποστήριξη στον πληθυσμό του Λάος μέσω αναπτυξιακών προγραμμάτων που ενισχύονται από την Κοινότητα, που στοχεύουν στηνποστήριξη και στην επιτάχυνση της διαδικασίας εκδημοκρατισμού της χώρας.

(1) http://europa.eu.int/comm/external_relations/lao/csp/02_06_en.pdf.